open-index/open-wikipedia-markdown huggingface dataset:
Jaku Tigre

**Jaku Tigre** (, Təgré), tauka dikelala enggau nama jaku **Tigrayit** (), nya jaku Etio-Semitik ti dikena ba Tanduk Afrika, kelebih agi bansa Tigre di Eritrea. Iya dipelabaka nyadi jaku idup ti pemadu rat bekaul enggau jaku Ge'ez, ti agi dikena nyadi jaku liturgi Gerija Tewahedo Ortodoks Eritrea enggau Gerija Tewahedo Ortodoks Etiopia. Tigre ngembuan penyemaka leksikal 71% enggau Ge’ez lalu 64% enggau Tigrinya. Naka taun 1997, jaku Tigre dikena urung 800,000 iku orang Tigre di Eritrea. Bansa Tigre tebal agi diau ba barat Eritrea, taja pan sida mega diau ba tanah tinggi utara Eritrea enggau pengerembai iya ngagai bagi menua ke besepiak enggau Sudan, pia mega tebing tasik Tasik Mirah Eritrea ba utara Zula. Bisi mimit aja orang ke bejaku Tigre di Sudan, pia mega komuniti orang ke bejaku ke ditemu ba diaspora.

## Kereban sanding
Jaku sempama

Jaku sempama iya nya jaku ti tebalan disebut, didinga sereta ditulis ulih orang  ari kelia munya. Dalam jaku Melayu, reti sempama iya nya peribahasa sereta dalam jaku Inggeris reti iya idiom.

## Latar belakang
Jaku sempama endang penemu asal ti manah. Orang jeman kelia ke tajam runding ngumbai sempama nya pemanah runding terebai tauka dalam jaku Inggeris iya dikangau ''potted wisdom'' ti dikelala mega penemu siku mensia ke diulih ari pemandai orang mayuh. Asal sempama ukai semacham. Bisi sempama tu ditengkebangka mensia ke idup begulai dalam mayuh rengat pengidup baka orang ke umang, orang ke kaya, mensia ke tinggi pangkat, bala sengapa orang, sida ke nyadi pengarang penemu ke beberita sereta tebangkar tauka ba raban bansa Iban baka bala sida ke landik bejaku enggau lemambang ke tebilang.Sempama endang diangkat ari gaya idup orang Iban sereta raban bansa ke bukai ke diau besaruk enggau sida tauka ari penemu bansa bukai ke kena dinga enggau kena bacha sida.Nya ke lalu ditunda ari kelia datai ke seharitu.

Sempama tu sigi udah betimbun sereta betambah beratus-ratus tauka beribu-ribu ari taun ke udah.Ari nya, nama penengkebang, pemun tauka pengaga raban sempama nya tauka siti-siti utai nya enda ulih ditemu sereta disidi agi.Mayuh sempama  semina ulih dikena ba raban bansa diri empu aja tang mayuh mega sempama ke selubang reti bisi ditemu sereta dikena raban bansa bukai di serata dunya tu.

Pekara ti disempamaka nya nyengkaum pengasai ati mensia, gaya pengidup, pendiau, ulah sida sereta gaya rampa menua enggau utai ke udah nyadi sekalika idup ba kandang nya ke bekelingi pendiau enggau Iban ke dulu kelia enggau semua peturun sida iya nyentuk ke seharitu.

## Pemanah
Sempama nya pengelandik dikena mensia bejaku, ngasaika pengamat, pemetul kitai ngereja pengawa tauka dikena ngambar sekalika ngayanka jalai ke disadang kitai sereta ngayanka ajar enggau tangkan ke dikena ngurus ulah sereta pendiau mensia ke ngatur pengidup raban bansa diri. Sempama mega nyadi perengka ke dikena orang landik berunding ninggalka penajam penemu diri ngagai anak, uchu enggau ichit sida.Ari asal kelia, mensia rindu agi ngena sempama ke pandak laban nya rumpas agi dikena lebuh berumban.

Mensia bejaku ngena sempama dikena nerangka gaya utai ke enda ulih dipeda ke semina ulih diasaika baka tiup ribut tauka pangka biaubalai enggau utai ti semuti ulih didinga baka auh ujan sereta gu gumbang, depur guntur,letar ngitar,seru nyawa antu,gugu penerebai burung geruna,rikut nyawa kuklir, gu ba langit enggau utai ke bukai ke beribu leman.

Nya alai, pengaya sempama ti dikembuan kitai diatu ulih diayanka ngagai rebak baru kelebih agi pelajar sekondari ngambika sida ngelala kelai bansa Iban awakka enda lus diempa pemansang jeman.Pia mega, kitai ulih nempa rebak baru ti rindu ngena waris pesaka bansa tu ba pengidup.

## Kereban sanding
[1]Jaku' Dalam. ISBN:9789834051389
Jaku sema

Jaku sema enti nitihka reti iya ba jaku Iban ukai semina Jaku sempama tulin laban iya semina jaku dikena nyemaka gaya utai ke deka diterangka kitai ngagai peninga ngambika sida jampat meretika kuing beriya ke dipadahka kitai ngagai sida.Tambah mega, jaku sema tu ukai jaku semapama(ba Iban) laban iya udu nyemetak nyebut gaya utai ke endur kitai nunjukka sema kitai nya enggau enda belalai sereta nadai beentelah.

## Latar belakang
Jaku sema tau dikumbai jaku dalam laban iya dikena nyema sereta mai reti kediri ke dalam enggau menyana.Jaku sema bepun enggau beberapa bengkah leka jaku nyengkaum baka, asai enggau munyi. Ambi ke chunto iya ke bepun enggau *baka* iya nya *baka gerama ke ngirit sepit* (sigi chukup terang reti). Reti nya sebaka enggau gaya pengelubah pejalai gerama ke ngirit sepit iya empu. Reti jaku sema tu ke bendar iya nya madahka sereta nerangka pengelubah mensia ngereja pengawa. Pia mega, jaku smea ke bepun ari *asai* iya nya
*asai ke nganti indai pulai nebu*. Jaku sema tu endang chukup terang sereta enda belalai. Reti iya madahka ulah mensia ke dikenang kitai nya sebaka enggau ulah anak mit ke tetengukka utai manis baka tebu nya alai nganti indai enggau pengandal ati. Reti jaku sema tu ke bendar iya nya dikena madahka tauka nerangka gaya ulah tauka pendiau mensia ke tetenguk tauka keras deka ninga berita ke manah ke sigi lana udah dianti tauka nganti utai ke dikeinginka kitai datai segenda. Lalu chunto jaku sema ke bepun enggau *munyi* iya nya *munyi ke nyiuhka ai*. Jaku tu pan nadai belalai. Reti iya nyemaka munyi pemansut tai orang ke balat bira chirit.

## Pemanah
Jaku sema endang manah dikena kitai nyema deka madahka siti-siti pekara taja pan ngena jaku ti bebungai laban iya enda belalai sereta nyamai dimeretika. Pia mega, iya tebalan dikena pengarang ba bup sereta nembiak ba sekula laban iya ulih ngemanahka karang kelebih agi karang ke digaga ba sekula.

## Kereban sanding
[1] Jaku' Dalam. ISBN:9789834051389
Malam Kedua Belas (hari kemisi)

**Malam Kedua Belas** (ke mega dikelala enggau nama **Lemai Epifany** bepanggai ba tradisyen) iya nya pengerami orang Kristian ba malam kepenudi Dua Belas Hari Krismas, nanda pengujung musin Krismas enggau penatai Epifani. Tradisyen ti bebida nanda haribulan Malam Kedua Belas sekalika  tauka , bepanggai ba sekalika pengawa ngira berengkah ba Hari Krismas tauka . 6 Januari disambut nyadi hari pengerami Epifani, ti ngepunka musin Epifani.

Siti pengarap pelesu ba sekeda menua ke ngena jaku Inggeris madahka iya enda benasit enti ninggalka perengka iyas Krismas digantung pengudah Malam Kedua Belas, siti tradisyen ke mega bemacham-macham dilekatka ngagai Candlemas (ti nanda pengujung musin Epifani kena 2 Februari), pia mega Hari Lima Kudus, Hari Dua Kudus, enggau Septuagesuna. Adat bukai ke tebilang nyengkaum makai kek raja, belagu timang Krismas, ngapur ba pintu, ngasuh rumah orang diberekat, berami, sereta ngulu sembiang gerija.

## Kereban sanding
Gerija Latin

**Gerija Latin** () iya nya gerija autonomi () ti pemadu besai dalam Gerija Katolik, ke alai kaban iya nyadi majoriti besai ari 1.3 bilion iku orang Katolik. Gerija Latin nya siti ari 24 bengkah gerija *sui iuris* ti begulai penuh enggau paus; ke bukai nya dikumbai Gerija Katolik Timur, lalu sida bisi kira-kira 18 juta iku kaban enti dipegulai.

Gerija Latin betuaika terus ulih paus dalam pengawa iya nyadi bishop Rome, ke alai *katedral* iya nyadi alai bishop bepalan ba Basilika Besai Sante John Lateran di Rom, Itali. Gerija Latin sama-sama mansang dalam sereta balat ngasuh budaya Barat; enggau nya, iya kekadang dikumbai **Gerija Barat** (), ti dipandangka ba siti ari gelar tradisional paus ba sekeda jeman enggau konteks, iya nya Patriark Barat. Iya mega dikelala enggau nama **Gerija Rom** (), **Gerija Katolik Latin**, lalu dalam sekeda konteks nyadi  (taja pan nama tu mega tau nunjukka Gerija Katolik sechara selampur).

Gerija Latin bisi kaul penuh enggau utai ke dikumbai Gerija Ortodoks Timur nyentuk ngagai Penyerekang Timur–Barat Rom enggau Konstantinopel dalam taun 1054. Berengkah ari maya nya, tang mega sebedau nya, nyau nyadi utai ke suah dikereja orang Kristian Barat nyadi *orang Latin* bebida enggau orang Bizantin tauka orang Gerika.

Gerija Latin ngena ritus liturgi Latin, ti kenyau ari tengan abad ke-20 suah amat disalin ngagai jaku vernakular. Ritus liturgi ke tebal agi iya nya Ritus Rom, elemen iya udah dikemeranka kenyau ari kurun keempat. Bisi sereta udah bisi kenyau ari kelia ritus enggau guna liturgi Latin tambah, nyengkaum Ritus Mozarab ti dikena diatu dalam guna ti disekat di Sepanyol, Ritus Ambrosia ba sekeda endur di Itali, enggau Guna Anglika dalam ordinariat personal.

Ba pun jeman moden enggau udah nya, Gerija Latin bejalaika pengawa nginjil ngagai Amerika, lalu ari ujung jeman moden ngagai Afrika Sub-Sahara enggau Asia Timur. Reformasyen Protestan ba kurun ke-16 ngujungka pengarap Protestan beserara, ngujungka pengarap Kristian Barat bepechah-belah, nyengkaum ukai semina pampang Protestan ari Gerija Latin, tang mega raban ke mit agi ari denominasyen Katolik Bibas ke beserekang ba kurun ke-19.

## Nota


## Kereban sanding
Anta Permana

"**Anta Permana**" nya siti lagu ari penanyi Malaysia Siti Nurhaliza, dikeluarka kena 21 September 2018 nyadi single keterubah album studio kesemilan belas Siti Nurhaliza, *ManifestaSITI2020* (2020). Lagu tu ditengkebang Ezra Kong enggau Hael Husaini, tajuk lagu tu diambi ari leka jaku Melayu klasik ti mai reti nadai bepengujung.

Video musik udah difilem lalu dikeluarka kena 4 Oktober 2018, deka ngelakuka single tu, ti diarahka Rifaiee Omar. "Anta Permana" nya lagu single kedua ti dikeluarka Siti Nurhaliza ba taun 2018, siti agi iya nya lagu "Comel Pipi Merah" ti dipansutka kena bulan Mac ke beserimbai enggau pengada anak Siti Nurhaliza, Siti Aafiyah Khalid. Naka bulan Mei 2019, iya bulih 11 iti setipikut platinum enggau lebih 14 juta kali dipeda ba taun 2010. YouTube.

## Video musik
Video musik ungkup "Anta Permana" dikeluarka ba chanel YouTube rasmi Siti Nurhaliza kena 4 October 2018. Diarahka Rifaiee Omar lalu digaga Rio Films Sdn. Bhd. Kenyau pemansut iya, video nya bulih 323 ribu peda.

## Pemerindang komersial
"Anta Permana" mujur datai ba carta iTunes, ngelui lagu "Head Above Water" ari penanyi Kanada, Avril Lavigne. Tanda pagar lagu tu mega nyadi tebilang ba media rama.

## Format enggau rintai trek
* **Undan turun digital**
# "Anta Permana" – 3:24

## Sejarah pengeluar

## Charta

## Penyalun enggau Anugerah

## Kereban sanding

## External links
*
Era (stesyen radio)

**Era** (distail **ERA** ba radio, kelia **Era FM** ngagai taun 2017) nya stesyen radio jaku Melayu Malaysia radio ti dioperasyen Astro Audio. Stesyen radio tu ditaburka 24 jam sehari, 7 hari seminggu, ari indu opis Bukit Jalil Astro Radio di Kuala Lumpur.

Era berengkah ba taun 1996 nyadi chanel audo ekslusif ungkup pengena satelit Astro, sebedau mindah ngagai band FM kena 1 August 1998. Kenyau pengelanchar iya, iya udah mainka pegulai musik ti besai ari 1980-an nyentuk ke diatu, lalu mungkur genre pop Malaysia sereta antarabansa. Iya mega beoperasyen opt-out ari Kuala Lumpur for ungkup peninga ba Sabah enggau Sarawak, ti udah nurunka saiz iya nyadi operasyen lokal kenya taun 2023.

Ba taun 2015, nitihka Nielsen RAM Survey Wave #1, Era FM mengkang ba penuduk iya nyadi stesyen jaku Melayu Malaysia ti mansang enggau lebih ari 4.8 juta peninga.

## Kereban sanding
Agnez Mo

**Agnes Monica Muljoto** (ada 1 Julai 1986), dikelala sechara profesional enggau na,a **Agnez Mo** (kelia **Agnes Monica**), nya siky penanyi, penulis lagu sereta pelakun Indonesia. Ada di Jakarta, iya ngepunka karier nyadi penyanyi nembiak dalam taun 1990-an. Udah nya iya berubah nyadi ikon pop Indonesia taun 2000-an lalu ngepunka karier entarabansa iya ba tengan taun 2010-an. Seiku pemerindang tiga ancham, Mo dikelala enggau kesemua pakej vokal iya ti bekuasa, koreografi ti nyerlah, enggau visual ti dinamik.

Pengudah ngerikod empat iti album nembiak mit sereta nyadi tuai rumah ba sekeda randau bemacham, Mo netapka diri nyadi idola anembiak enggau pengawa iya nyadi tuai dalam siri TV *Pernikahan Dini* (2001). Studio album maya iya udah besai ti keterubah, *[[And the Story Goes]]* (2003), udah diberi setipikit Platinum Ganda di Indonesia. Tu ditangkan enggau album studio bukai ti mujur iya nya *[[Whaddup A.. '?!]]* (2005) enggau *[[Sacredly Agnezious]]* (2009), sereta mega udah belakun dalam bemacham siri TV series dalam kandang maya nya. Ba taun 2006, Mo mega ngambi bagu dalam siri drama Taiwan, *[[The Hospital (siri TV Taiwan)|The Hospital]]* enggau *Romance In The White House*. Mo mega nyadi akim ungkup pekit belagu *[[Indonesian Idol]]* (2010–2012) enggau *[[The Voice Indonesia]]* (2016–2018).

Mo meri nama panggau baru dalam album studio jaku Inggeris keterubah iya, *[[Agnez Mo (album)|Agnez Mo]]* (2013). Pengudah nyain sempekat rikut enggau The Cherry Party (siti label Amerika ngemata enggau Sony Music) kena taun 2014, Mo mansutka single debut antarabansa keterubah, "Coke Bottle" (bepadu nyawa enggau Timbaland enggau T.I.). Album jaku Inggeris kedua iya, *[[X (album Agnez Mo)|X]]* (2017), digaga Danja. Mo terus ngeluarka rintai single kediri nyentuk ngagai tengan taun 2020-an, tiga ari sida iya nya—"Boy Magnet", "Overdose" (bepadu nyawa enggau Chris Brown), sereta "Patience"—tama charta ''Billboard'' A.S. Dalam taun 2025, Mo belakun nyadi Lila Hoth dalam siri TV Amerika *[[Reacher (siri TV)|Reacher]].*
Soldadu

**Soldadu**, tauka **sedadu** iya nya raban soldadu ti beperang kelebih agi ba darat. Dalam reti ti lebih luas, soldadu nya pampang soldadu ti bepelasarka tanah, pampang servis, tauka servis besenjata sesebengkah bansa tauka menua. Iya mega tau nyengkaum aset penerebai bilun enggau ngembuan komponen penerebai bilun soldadu.

## Sejarah
### India
Maya Jeman Besi, Empayar Maurya enggau Nanda ngembuan siti ari sedadu ke pemadu besai di dunya, puncak iya nya kira-kira lebih 600,000 Infantri, 30,000 Kavaleri, 8,000 Entukar Perang enggau 9,000 Gajah Perang enda nyengkaum menua ti dilindung iya. Ba jeman Gupta, bala soldadu pemanah panjai ti besai diambi dikena ngelaban bala soldadu pemanah kuda ti nyerang. Gajah, enggau soldadu bekuda nya soldadu bukai ke bisi dipeda.

### China

Negeri-nengeri China ngangkatka sedadu enda kurang ari 1000 taun sebedau Sejarah Musin Bungai enggau Labuh. Ba jeman menua beperah, busur silang nya udah chukup diengkemanka nyadi resia soldadu, enggau baut temaga ti ulih nebuk sebarang baju perang. Nya alai, sebarang kuasa politik sesebengkah nengeri bepanggai ba soldadu enggau gerempung iya. China ngasaika penyerakup politik menua-menia Han (韓), Wei (魏), Chu (楚), Yan (燕), Zhao (趙) enggau Qi (齊), nyentuk ngagai 221 SK, Qin Shi Huang (秦始皇帝), raja besai keterubah dinasti Qin, bulih kuasa ti tetap. Raja besai keterubah menua China ulih ngasuh ngaga Soldadu Terakota dikena nyaga pendam iya ba mengeri Xi'an (西安). Kelimpah ari pengawa ngatur baru Dinding Besai China dikena ngenegapka empayar iya ngelaban pengawa ngelaban, nyerang, enggau ngampir.

*Seni Beperang* ari Sun Tzu mengkang nyadi siti ari Tujuh Klasik Soldadu China, taja pan umur iya udah dua ribu taun. Laban nadai orang politik ulih bisi enti nadai soldadu, atur diambi dikena nentuka semina ketuai ke pemadu bepenau aja ulih nguasa soldadu. Birokrasi sivi; (士大夫) angkat dikena nguasa kuasa produktif perintah-perintah, enggau kuasa soldadu sida.

## Kereban sanding
Dolar Brunei

**Dolar Brunei** (tanda: **B$**, , ti deka diberi nama baru  berengkah ari siri 2026; kod mata duit: *BND*), udah nyadi mata duit Kesultanan Brunei kenyau 1967. Suah iya disingkat enggau tanda dolar **$**, tauka **B$** deka midaka iya ari mata duit dolar ke bukai. Mata duit tu dibagi ngagai 100 sen lalu dipansutka Bank Pusat Brunei Darussalam.

Nitihka Sempekat Penukar Mata Duit ba 1967, dolar Brunei ulih ditukar enggau dolar Singapura. Ketegal nya, dolar Brunei tau dikena di Singapura nyadi "tender kostumari"; pia mega, dolar Singapura tau diterima di Brunei.

## Kereban sanding
Orang Yamato

tauka , ke dikelala mega enggau **orang Jipun**, nya raban bansa Asia Timur ke mungkur 98% ari penyampau tubuh di Jipun sereta raban bansa Jipun ke tebilang. Pansik genetik enggau antropometrik udah nunjukka bansa Yamato tu bepeturun bansa Yayoi, ke pindah ke Jipun ari benua nya berengkah maya milenium ke-1 SK, enggau peturun mit ari bansa asal Jōmon ke udah nguan pulau-pulau Jipun pengelama milenium sebedau nya.

Iya mega tau nunjukka orang keterubah ke ngentapka diri ba Provinsi Yamato (Prefektur Nara kemaya tu). Rebak-rebak bala pakar arkeologi, pakar sejarah, enggau pakar jaku Jipun udah bejurai sekalika leka jaku nya bisi kaul enggau leka jaku ke dulu agi ari nya . Urung kurun ke-6, raban bansa Yamato numbuhka dinasti keterubah sereta semina siti aja di Jipun. Klan nya nyadi raban ke merintah ba kandang menua nya, lalu nyengkaum orang asal Jepun enggau orang ke datai ari tanah besai. Bala tuai raban bansa mega ngangkatka sistem pengarap sida empu ti ngayanka pengawa nyembah aki ini nyadi pengarap nasional ti dikelala enggau nama Shinto.

Leka jaku tu berengkah dikena urung ujung abad ke-19 dikena midaka orang ke diau ba tanah besai Jepun ari raban bansa minoriti ke diau ba kandang endur periferal Empayar Jepun maya nya, nyengkaum bansa Ainu, Ryukyuans, Nivkh, sereta mega bansa China, Korea, enggau bansa asal Austronesia (bansa asal Taiwan enggau Mikronesia) ke dipasukka ngagai empayar ba pun abad ke-20. Pengujung iya leka jaku nya dikena nyadika propaganda bansa. Pengudah Jipun nyerah diri ba Perang Dunya Kedua, leka jaku nya nyadi lama ketegal ti mantaika penemu rasis pseudosaintifik ti udah dibuai dalam mayuh bengkah raban. Kenyau ari Empayar runtuh, statistik Jepun semina ngira penyampau tubuh sida ari sukut bansa, ukai ari sukut etnik.

## Kereban sanding
Teknologi pemadah enggau komunikasyen

**Teknologi pemadah enggau komunikasyen** (**TPK**) tauka **Teknologi informasyen enggau komunikasyen** nya leka jaku pengerembai ngagai teknologi pemadah (IT) ti ngemeratka pengawa komunikasyen disepadu. sereta integrasyen telekomunikasyen (lain talipaun sereta signal enda bewayar) enggau komputer, enggau komputer, sereta mega utai ti beguna perisi enterprise, perisi tengah, endur nyimpan enggau audiovisual, ti ngasuh penguna ulih ngulih, nyimpan, ngerembaika, meretika sereta ngubah penerang.

Leka jaku TPK mega dikena ungkup alai temu audiovisual sereta jaring talipaun enggau jaring komputer nengah siti sistem kabel tauka paut. Bisi mayuh insentif ekonomi ti besai deka ngempung jaring talipaun enggau sistem jaring komputer ngena siti sistem besepadu ungkup kabel, pengagih signal, enggau pengatur. Leka jaku TPK nya leka jaku payung ti nyengkaum sebarang perengka komunikasyen, nyengkaum radio, televisyen, telefon binching, perengka komputer enggau rangkaian, sistem satelit enggau ke bukai, pia mega mayuh macham servis enggau perengka enggau sida baka aum video enggau belajar ari jauh. TPK mega nyengkaum teknologi analog, baka komunikasyen keretas, enggau sebarang mod ti ngerembaika komunikasyen.

TPK tu subjek ti luas lalu konsep iya benung mansang. Iya mungkur sebarang produk ti deka nyimpan, ngambi, manipulasyen, proses, ngerembaika, tauka nerima penerang ngena chara elektronik dalam tukuh digital (chunto, komputer diri nyengkaum telefon pintar, televisyen digital, email, tauka robot). Rangka Pengelandik ungkup Jeman Penerang nya siti ari mayuh model dikena nerang sereta ngatur daya pemekit ungkup profesyenal ICT ba kurun ke-21.

## Kereban sanding
Kalenda Gregorius

**Kalenda Gregorius** nya kalenda ti dikena ba mayuh bagi di selampur dunya. Iya berengkah dikena dalam bulan Oktober 1582 berindik ari bulla paus *Inter gravissimas* ti dikeluarka Paus Gregorius XIII, ti mantaika iya nyadika ubah, sereta nganti, kalenda Julius. Ubah ke besai iya nya deka ngaga ruang taun kejuk nyadika bebida mimit dikena ngaga taun kalenda sepemanjai 365.2425 hari, enda sebaka enggau kalenda Julius ti sepemanjai 365.25 hari, enggau nya semak agi semak enggau taun "tropika" tauka "solar" sepemanjai 365.2422 hari ti ditentuka putar Bumi ngelingi Mata panas.

Atur ungkup taun kejuk iya nya tiap taun ti dibagi enggau empat nya taun kejuk, kelimpah ari taun ti tau dibagi enggau 100, kelimpah ari begilir taun ti mega dibagi enggau 400. Ambika chunto, taun 1800 enggau 1900 ukai taun kejuk, tang taun 1600 enggau 2000 nya taun kejuk.

Bisi dua kebuah ungkup penempa kalenda Gregorius. Keterubah iya, kalenda Julius bepelasarka penelaba purata taun matahari nya endang 365.25 hari, iya nya penelaba ti kelalu kurang mimit ari sehari sekurun, lalu enggau nya bisi taun kejuk tiap empat taun enggau nadai pengelimpah. Ubah Gregorius ngemandakka purata taun (kalenda) sepemanjai 0.0075 hari dikena ngetuka pelayap kalenda bekaul enggau ekuinoks. Kedua, ba taun-taun kenyau Kaunsil Keterubah Nicaea dalam 325 AD, hari kejuk ti lebih ti diberi kelala algoritma Julius udah ngasuh kalenda nya ngelayang nyentukka ekuinoks bulan Mac nyadi jauh sebedau haribulan nominal iya 21 Mac. Haribulan tu beguna ba gerija-gerija Kristian, laban iya beguna amat ba pengawa ngira haribulan Ista. Dikena mulaika gerempung nya, ubah nya ngemansangka haribulan nya 10 hari: Hari Empat 4 Oktober 1582 ditangkanka Hari Lima 15 Oktober 1582. Kelimpah ari nya, ubah nya mega ngubah putar bulan ke dikena Gerija ngira haribulan ungkup Ista, laban bulan baru astronomi benung nyadi empat hari sebedau haribulan ke dikira. Seraya reformasyen nya mai ubah mit, kalenda nya terus bepelasarka teori geosentrik ti sama enggau kalenda ke dulu ari iya.

Ubah tu dikena keterubah iya ba menua-menua Katolik di Eropah sereta kandang menua ti diempu sida. Pengudah tiga kurun, menua-menua Protestan sereta Ortodoks Timur mega berinsur mindah ngagai utai ti dikumbai sida **"Kalenda Dikemanahka"**, enggau Gerika nyadi menua Eropah kepenudi ngena kalenda (kena sivil aja) dalam taun 1923. Taja pia, mayuh gerija-gerija Orthodoks mengkang ngena kalenda Julius ungkup ritus pengarap sereta hari bulan pengerami besai. Dikena netapka haribulan enggau enda saru maya timpuh transisyen (dalam dokumen kontemporari tauka dalam teks sejarah), kededua notasyen nya diberi, diberi tag "Gaya Lama" tauka "Gaya Baru" nitihka pematut. Dalam kurun ke-20, mayuh menua ukai Barat mega ngena kalenda tu, kurang-kurang iya ungkup guna sivil.

## Nota


## Kereban sanding
Gunung Sinsing

**Gunung Sinsing** iya nya siti gunung ba Bagi Menua Pantai Barat Sabah, Malaysia. Iya nyadi tuchung ke-3 pemadu tinggi di menua tu, enggau peninggi 2,603 meter (8,540 kaki) . 

## Kereban sanding
1 Januari

**1 Januari** nya hari keterubah taun kalenda dalam Kalenda Gregorius; 364 hari agi nyentuk pengujung taun (365 dalam taun kejuk). Hari tu mega dikelala Hari Taun Baru laban hari tu nandaka pemungkal taun ke baru.

## Hari besai
*Hari Pengerami Kristian:
**Basil ti Besai (Gerija Ortodoks Timur)
**Pengerami Penutus Kristus
***Pengerami Nama Tuchi Jesus (Komuni Anglika, Lutheran)
**Fulgentius ari Ruspe
**Solemniti Maria, Indai Allah Taala; sereta hari besai bekaul:
***Hari Pemaik Dunya
**1 Januari (liturgi Ortodoks Timur)
*Hari kepenudi Kwanzaa (orang Afrika Amerika)
*Hari kelapan Dua Belas Hari Krismas (Kristian Barat)
*Hari Sebilik Sedunya
*Hari Kejuk (Montserrat)
*Hari Taun Baru (kalenda Gregorius)
**Taun Baru Jipun
**Hari Novy God (Rusia)
*Hari Nyemerai Jugan Kutub
*Hari Domain Rama (mayuh menua)
*Pemenang Revolusyen (Kuba)

## Kereban sanding
Grindr

**Grindr** (/ˈɡraɪndər/) iya nya aplikasyen rama enggau ‘hookup’ online bepelasarka endur ungkup orang LGBT.

Iya nyadi siti ari aplikasyen geososial keterubah ungkup lelaki gay lebuh iya dikelanchar dalam bulan Mac 2009, lalu udah nya nyadi aplikasyen binching gay pemadu besai sereta popular di dunya. Iya bisi ba perengka iOS enggau Android dalam dua bengkah versyen pechuma enggau premium (ke penudi dikumbai Grindr XTRA enggau Grindr Nadai Sekat). Naka bulan September 2023, Grindr ngembuan urung 13.5 juta pengena aktif ninting bulan.

Aplikasyen tu ngemendarka penguna ngaga profil diri empu lalu ngena penuduk GPS sida dikena ngengkahka sida ba atas kaskad, ke alai sida ulih meda profil bukai ke disusun nitihka penyauh lalu dipeda penguna ke semak enggau jauh bepanggai ba atur penapis siku-siku. Milih gambar profil ba pemandang grid deka mandangka profil enggau gambar penuh penguna nya, sereta mega opsyen berandau, nganjung "tap," nganjung gambar, kangau video sereta bekunsika endur ti betul.

## Kereban sanding
11 Januari

**11 Januari** nya hari ke-11 taun kalenda dalam Kalenda Gregorius; 354 hari agi nyentuk pengujung taun (355 dalam taun kejuk).

## Pemati
* 2017 - Tan Sri Datuk Amar Adenan Satem, Kepala Menteri Sarawak ke-5.

## Hari besai
* Hari Nembiak (Tunisia) 
* Hari pengerami Kristian:
** Anastasius ari Suppentonia (Roman Katolik)
** Leucius ari Brindisi (Roman Katolik)
** Paulinus II ari Aquileia
** Paus Hyginus
** Theodosius ti Besai
** Thomas ari Cori
** Vitalis ari Gaza (Roman Katolik)
** 11 January (liturgi Ortodoks Timur)
* Hari Eugenio María de Hostos (Puerto Riko)
* Hari Pengetan Meredeka (Moroko)
* Kagami biraki (Jipun)
* Hari Penyedar Dagang Mensia Nasional (Amerika Serikat)
* Hari Republik (Albania)
* Carmentalia (11 Januari enggau 15 Januari) (Rom)
* Prithvi Jayanti (Nepal)

## Kereban sanding
Pengerami Baptisa Tuhan

**Pengerami Baptisa Tuhan**, tauka **Teofani**, nya hari pengerami ti ngingatka penyadi baptisa Jesus di Sungai Jordan ke digaga John Pemaptisa. Keterubah iya baptisa Kristus diintu ba hari Epifani, ti ngintu penatai Magi, baptisa Kristus, sereta tikah di Kana. Tang lama-lama di menua Barat, pengerami baptisa Tuhan nyau dikeingatka nyadi pengerami ti nyelai ari Epifani. Pengerami tu diintu dalam Gerija Katolik pia mega gerija-gerija Anglika enggau Lutheran ba hari Minggu keterubah nangkanka Epifani Tuhan Kitai. Sekeda gerija Lutheran ngintu pengerami tu kena Hari Minggu sebedau Lent, tauka Quinquagesima.

## Pengintu dalam Gerija Kristian Timur
Ba Gerija Ortodoks Timur enggau Katolik Timur, Pembaptisa Tuhan diintu nyadi sebagi ari pengerami kena 6 Januari, iya nya Pengerami Besai Teofani. Ngagai gerija ti nitihka kalenda Julius tradisional, 6 Januari labuh ba 19 Januari kalenda Gregorius moden.

## Pengintu dalam Gerija Kristian Barat

### Gerija Katolik
Pembaptisa Tuhan diperatika nyadi pengerami ti nyelai dalam ritus Rom, taja pan asal iya siti ari tiga iti pengawa Injil ti ditanda enggau pengerami Epifani. Udah lama pengudah pengabas Magi udah di Barat ngelamun elemen bukai ti dikeingatka dalam Epifani, Paus Pius XII numbuhka dalam taun 1955 pengawa ngingatka liturgi ti kediri pasal Baptisa.

Diatu, Pengerami Baptisa Tuhan selalu diintu Hari Minggu pengudah Epifani. Penyeliah iya nya lebuh Epifani diintu kena 7 tauka 8 Januari; tu ngasuh Baptisa diintu kena Hari Satu tekala nya pengudah Epifani.  Lebuh diintu kena Hari Minggu, Baptisa nya sebagi ari Maya Krismas, tang lebuh dipindahka ngagai Hari Satu iya labuh ba Maya Biasa.

#### Sejarah
Kalenda Tridentin nadai pengerami Baptisa Tuhan semak empat kurun. Udah nya pengerami nya ditumbuhka, ari baruh denominasyen “Pengenang Baptisa Tuhan kitai”, dikena ngintu kena 13 Januari nyadika dua kali besai, ngena ungkup Opis enggau Misa sida ti disebut sebedau tu ba Oktaf Epiphany, ti dipunaska Pius XII; taja pia, enti Pengerami Ngingatka Baptisa Tuhan Kitai nyadi kena Hari Minggu, Opis enggau Misa nya patut nyadi pengerami Pengerami Ruang Bilik Kudus ti nadai sebarang pengawa ngingatka.

Dalam pengawa iya ti ngubah baru kalenda lima taun udah nya, Paus John XXIII mengkang kena 13 Januari “Pengenang Pembaptisa Tuhan kitai Jesus Kristus”, enggau pangkat pengerami kelas dua.

Semina 14 taun pengudah pengerami nya ditumbuhka, Paus Paul VI netapka haribulan iya nyadi Hari Minggu keterubah pengudah 6 Januari (penumu 7 Januari tauka laun 13 Januari) tauka, enti ba sesebengkah menua Epifani diintu kena Hari Minggu, 7 Januari tauka Hari Minggu, 8 Januari, kena Hari Satu, 8 Januari tauka Hari Satu, 9 Januari, sama-sama.

Paus John Paul II ngepunka adat ke alai ba pengerami tu Paus maptisa anak mit ba Chapel Sistine.

### Gerija Lutheran
Suba, Gerija Lutheran baka Gerija Kristian Barat bukai, ngingatka Pembaptisa Tuhan ba oktaf Hari Epifani.

## Kereban sanding
Januari

**Januari** nya bulan keterubah ungkup taun dalam kalenda Julius enggau kalenda Gregorius. Pemanjai bulan tu iya nya 31 hari. Hari keterubah bulan tu dikumbai Hari Taun Baru. Maya tu, dalam purata, bulan ke pemadu chelap dalam mayuh kandang endur di Hemisfer Utara (alai bulan kedua musin chelap), bulan pemadu angat ba mayuh kandang endur di Hemisfer Selatan (alai bulan kedua musin angat).

Pengerami Rom Kelia dalam bulan tu nyengkaum Cervula enggau Juvenalia, diintu kena 1 Januari, pia mega siti ari tiga Agonalia, diintu kena 9 Januari, sereta Carmentalia, diintu kena 11 Januari. Hari-hari bulan tu enda searis enggau kalenda Gregorius moden.
Josh Hutcherson

**Joshua Ryan Hutcherson** (ada 12 Oktober 1992) nya siku pelakun Amerika. Anugerah iya nyengkaum empat Anugerah Pilih Anembiak, empat Anugerah Artis Biak, enggau tiga Anugerah Filem MTV, kelimpah ari nominasyen ungkup Anugerah Pelakun Skrin Guild.

Hutcherson berengkah belakun ba pun taun 2000-an lalu bisi ayan ba sekeda iklan enggau pengawa filem enggau televisyen mit sebedau bulih nama maya umur iya agi biak enggau pengawa utama dalam *[[Little Manhattan]]* enggau **' (kededua ba taun 2005), ''[[RV (filem)|RV]]'' (2006), ''[[Bridge to Terabithia (filem 2007)|Bridge to Terabithia]]'' (2007), ''[[Journey to the Center of the Earth (filem beteater 2008)|Journey to the Center of the Earth]]'' (2008), sereta ''[[The Kids Are All Right (filem)|The Kids Are All Right]]'' (2010). Ba taun 2011, lebuh iya 18 taun, iya nyadi karakter utama [[Peeta Mellark]] dalam siri filem iya ti pemadu laku ''[[The Hunger Games (franchis)|The Hunger Games]]'', dikeluarka ninting taun entara taun 2012 enggau 2015, ke alai iya menang tiga [[Anugerah Filem MTV]] sereta siti [[Anugerah Pilih Orang]]. Dalam kandang maya ke sama, iya mega megai karakter utama ''[[Journey 2: The Mysterious Island]]'' (2012) sereta karakter nyawa filem animasyen ''[[Epic (filem 2013)|Epic]]'' (2013).

Hutcherson ngurangka pengawa iya pengudah ''Hunger Games'' lalu bisi ayam ba sekeda filem bibas, pia mega dalam siri televisyen ''[[Future Man (siri TV)|Future Man]]'' (20172020) enggau ''[[Ultraman (manga)|Ultraman]]'' (2019–2023). Iya udah ngelakunka filem seram ti mujur ba pengawa komersial iya nya ''[[Five Nights at Freddy's (filem)|Five Nights at Freddy's]]'' (2023) sereta ''[[Five Nights at Freddy's 2 (filem)|Five Nights at Freddy's 2]]'' (2025) enggau filem aksyen ''[[The Beekeeper (filem 2024)|The Beekeeper]]'' (2024). Sepemanjai pengawa iya, iya udah madahka juluk ati dalam pengaga filem. Iya udah nyadi produser eksekutif filem ''[[Detention (filem 2011)|Detention]]'' (2011), ''[[The Forger (filem 2012)|The Forger]]'' (2012), enggau **' (2015), seraya megai karakter utama dalam filem tu.
Te gadung

**Te gadung** nya sebansa te digaga ari daun enggau telinsu *[[Camellia sinensis]]* ti bedau ngasaika proses layu enggau oksidasyen ti nempa te oolong enggau te chelum. Te gadung datai ari China ba ujung milenium ke-1 SK, lalu kenyau ari nya pengawa ngasil enggau ngaga iya udah ngerembai ngagai menua bukai di Asia Timur.

Bisi bemacham bansa te gadung, ti bebida nitihka variasyen *C. sinensis* ti dikena, gaya alai iya tumbuh, chara bekebun, proses ngasilka, enggau maya ngetau. Taja pan iya tau nurunka mimit tekan darah sereta ngangkatka pengeransing, tang bukti saintifik ke diatu enda nyukung tebal agi dawa penguntung pengerai, lalu kelalu mayuh ngambi ekstrak teh hijau tau ngasuh ati rusak sereta empas sampingan bukai.

## Kereban sanding
Katy Perry

**Katheryn Elizabeth Hudson** (ada 25 Oktober 1984), dikelala enggau nama panggau iya **Katy Perry**, nya siku penanyi, penulis lagu, pelakun, enggau personaliti televisyen Amerika. Iya udah ngeluarka tujuh iti album studio enggau dua iti EP.

Dalam 2001, iya mansutka album debut iya, *[[Katy Hudson (album)|Katy Hudson]]*. Iya udah bulih semilan iti single lumur satu ba *Billboard* Hot 100, lima iti ari nya ari siti album (iya nyadi artis indu keterubah bulih rikut tu). Iya mega udah dichalunka ungkup 11 Anugerah Grammy.

## Pengidup tumu
Katheryn Elizabeth Hudson ada ba Sepital Goleta Valley Cottage di Santa Barbara, California, lalu apai indai iya, Maurice Hudson enggau Mary Hudson (*née* Perry), kededua iya pastor. Iya bisi siku aka, Angela, sereta adi iya, David, ke mega kaban musik.

## Kereban sanding
Jaku Katala

**Jaku Katala** () nya siti jaku Roman Barat. Jaku tu jaku rasmi ungkup tiga bengkah komuniti beautonomi di timur Sepanyol—Katalonia, pulau-pulau Balear, enggau Komuniti Valensia, alai jaku tu dikumbai jaku Valensia ()—pia mega dikena ba Andorra. Jaku tu ngundan status separuh rasmi di kandang mengeri Alghero di Itali, sereta dikena mega di kandang opis Pyrénées-Orientales di Peranchis sereta mega dua kandang menua ti jauh ba timur Sepanyol: La Franja di Aragon sereta kandang menua Carche di Kandang Menua Murcia. Kandang menua ti ngena jaku Katala suah dikumbai Menua Katala ().

## Nota


## Kereban sanding
Demokrasi terus

**Demokrasi terus** tauka **demokrasi lati** nya siti tukuh demokrasi ke alai orang milih terus polisi inisiatif, nadai pengari ti dipilih nyadi proksi, betentang enggau model demokrasi bepengari ke nyadi dalan majoriti demokrasi ke ditumbuhka. Teori enggau pengawa demokrasi terus enggau penyeretai laban tukuh iya ti sama nyadika teras pengawa mayuh ahli teori, pakar filosofi, kaban politik, enggau kritik sosial, baka Jean-Jacques Rousseau, John Stuart Mill, enggau G.D.H. Cole.

## Kereban sanding
Demokrasi beiring

**Demokrasi beiring**, ke mega dikumbai **demokrasi diarah** enggau **demokrasi beatur**, nya perintah demokrasi formal ti befungsyen perintah autoritarian *de facto*, tauka dalam sekeda kes, perintah autokrasi. Rejim hibrid tu dikemendarka nengah pengawa bepilih, tang pengawa bepilih tu enda ngubah polisi, motif, sereta juluk ati perintah.

Dalam demokrasi beiring, perintah nguasa pengawa bepilih ngambika rayat ulih bejalaika hak demokratik enggau nadai ngubah polisi mensia mayuh enggau bendar. Sekumbang sida nitihka prinsip asas demokrasi, tau nyadi penimpang ti besai nuju autoriterisme. Di baruh demokrasi beiring, pengawa nengeri ti seruran ngena teknik propaganda, baka nengah pemendar ngaga, nagang bala pengundi meri empas ti signifikan ngagai polisi.

Konsep tu mega bekaul enggau semi-demokrasi, dikelala mega enggau nama *anokrasi*.

## Kereban sanding
Glosa

**Glosa** nya jaku bantu tiru ti digaga dikena komunikasyen entarabansa. Iya bisi beberapa iti penteba:
* Sebut iya tetap, sereta sepil iya fonetik.
* Tukuh iya mudah bendar sereta bepelasarka reti.
* Iya nyadi jaku analitis ti nadai infleksyen tauka gender. Penyampau leka jaku ti mimit nguruska kaul jalai jaku.
* Ke beguna bendar, Glosa tu neutral sereta bendar entarabansa laban ngena urat jaku Latin enggau Gerika, ti dikena dalam kosa kata saintifik entarabansa.

## Sechara kedut
Dalam Glosa, leka jaku seruran ngetanka tukuh asal iya, enda ngira guna iya dalam ayat. Nya alai, leka jaku ti sama ulih diguna nyadi jaku pengawa, jaku nama, jaku adjektif tauka jaku penempat. Glosa enggau nya nyadi jaku ti analitis enggau penuh: nadai infleksyen ungkup jaku nama rama, jaku pengawa, gender, enggau ti bukai – leka jaku nya enda kala berubah.

Guna gramatis diambi alih ngena penyampau leka jaku operator ti bisi sekat sereta ngena atur leka jaku (sintaksis). Atur subjek–jaku pengawa–objek nya atur leka jaku standard, lalu "jaku adjektif" selalu iya dulu ari "jaku nama", lalu "jaku pengawa" nitihka partikel penunjuk jam enggau "jaku penambah".

Glosa selalu iya dibandingka enggau dua jaku asal ti analitis dalam tikas ti bebida, iya nya jaku China enggau jaku English.
Bill Gates

**William Henry Gates III** (ada 28 Oktober 1955) nya siku orang dagang enggau filantropis Amerika. Pemungkal revolusyen mikrokomputer ba 1970-an enggau 1980-an, iya nyadi pemungkal begulai kompeni software Microsoft ba taun 1975 enggau bakih iya lebuh iya mit iya nya Paul Allen. Berindik ari pengawa nyual keterubah Microsoft ngagai mensia mayuh ba taun 1986, Gates nyadi bilionair pemadu biak di dunya maya nya dalam taun 1987, maya umur iya 31 taun. Magasin *[[Forbes]]* ngerenggat iya nyadi orang ti pemadu kaya di dunya sepengelama 18 taun ari 24 taun entara 1995 enggau 2017, nyengkaum 13 taun bejurut ari taun 1995 nyentuk ke 2007. Gates nyadi sentibillionair keterubah ba taun 1999, lebuh reta tengkira iya enda lama ngelui US$100 billion. Nitihka *[[Forbes]]*, naka Mei 2025, reta tengkira iya manggai US$115.1 billion, lalu nyadika iya individu ketiga belas pemadu kaya di dunya.

## Kereban sanding
Demokrasi

**Demokrasi** (ari , ari , ari leka jaku *dēmos* 'orang' enggau *krátos* 'atur') nya tukuh perintah ke alai kuasa politik nya ba tangan rayat tauka populasyen menua nya. Nitihka definisyen minimalis dekmokrasi, pemerintah dipilih nengah pengawa bepilih ti bepekit seraya definisyen ti besai tauka maksimalis ngaul demokrasi enggau jamin pengelepas sivil sereta hak mensia kena nambahka pengaqa bepilih ti bepekit.

Dalam demokrasi terus, rayat bisi kuasa meri runding sereta pemutus perintah. Ba demokrasi bepengari, rayat milih penguasa ti merintah nengah pengawa bepilih. Reti "rayat" sereta chara kuasa dikunsi entara sida tauka diberi sida udah beubah tiap maya sereta kadar ti bebida di sesebengkah menua. Penteba demokrasi suah nyengkaum pengelepas begempuru, gerempung, reta diri empu, pengelepas pengarap sereta jaku, peranak, setuju diperintah, hak bepilih, pengelepas ari pengawa perintah ti enda patut ngerampas hak idup enggau pengelepas, sereta hak minoriti.

## Kereban sanding
Demokrasi bepengari

**Demokrasi bepengari**, dikelala mega enggau nama **demokrasi enda terus** tauka **demokrasi bepilih**, nya bansa demokrasi ke alai pengari ti dipilih ngarika raban rayat, in enda sebaka enggau demokrasi terus. Nyau semua demokrasi gaya Barat moden befungsyen nyadi sekeda bansa demokrasi bepengari: chunto iya, United Kingdom (menua raja bekonstitusyen beparlimen beserakup), Jereman (menua republik beparlimen federal), Peranchis (menua republik separuh bepresiden beserakup), sereta Amerika Serikat (menua republik bepresiden). Enda baka demokrasi liberal, demokrasi bepengari bisi multiparti *de facto*, pengawa bepilih enda berat sepiak, tang engka nadai ngembuan atur undang-undang ti udah mansang penuh sereta hak individu enggau minoriti tambah ngelui ari bidang pengawa bepilih.

Demokrasi pengari ngengkahka kuasa ba jari pengari ti dipilih. Parti politik suah nyadi fokus keyerubah deka numbuhka tukuh demokrasi tu ketegal sistem pengawa bepilih minta tauka meransang pengundi ngundi parti politik tauka chalun ti bekaul enggau parti politik (bebida enggau ngundi pengari individu). Sekeda pakar teori politik (nyengkaum Robert Dahl, Gregory Houston, enggau Ian Liebenberg) nerangka demokrasi bepengari tu poliarki.
Demokrasi bepengari tau diatur dalam mayuh chara nyengkaum kededua perintah sistem beparlimen enggau bepresiden. Pengari ke dipilih suah iya numbuhka legislatur (baka parlimen tauka kongres), ti engka ngundan siti diwan (unikameral), dua diwan (bikameral), tauka lebih ari dua diwan (multikameral). Ke alai dua tauka lebih diwan bisi, kaban sida suah dipilih nengah chara ke bebida.

## Kereban sanding
Oksigen

**Oksigen** nya elemen kimia; iya ngundan simbol**O** lalu lumur atom iya8. Iya kaban ari raban kalkogen dalam jadual bemansa, elemen ukai lugam ti reaktif, sereta ejen oksidisasyen bekuasa ti tau nempa oksida enggau mayuh elemen pia mega enggau utai sebati. Oksigen nya elemen ti pemadu mayuh di kerak Bumi, ti nyadika semak setengah ari kerak Bumi ti betukuh mayuh macham oksida baka ai, karbon dioksida, besi oksida enggau silikat. It is also the third-most abundant element in the universe after hydrogen and helium.

## Kereban sanding
Ai tulin

**Ai tulin** nya ai ti udah ditapis tauka diproses ngena chara mekanik dikena muai utai enda tulin lalu ngasuh iya engkeman dikena. Ai suling iya nya tukuh ai tulin ti pemadu suah tang ai suah agi ditulin ngena proses bukai nyengkaum deionisasyen kapasitif, osmosis tunsang, penapis karbon, mikro-penapis, ultra-penapis, oksidasyen ultraviolet, tauka elektrodeionisasyen. Gempung ari sekeda proses tu udah berengkah dikena ngasilka ai tulin amat ari penulin ti tinggi nyentukka terusi pengamah iya disukat dalam bagi per bilion (ppb) tauka bagi per trilion (ppt).

Ai tulin ngembuan mayuh guna, mayuh agi dalam pengawa ngasilka ubat, dalam laboratori enggau industri sains enggau injinir, lalu diasilka dalam mayuh macham penulin. Ai tu mega dikena dalam industri ai irup komersial nyadi utai ramu keterubah dalam sebarang formula pemutul chap dagang ti diberi, ngambika ulih ngetanka konsistensi produk. Iya ulih diasilka ba palan nya ngambika ulih dikena tekala nya tauka dibeli dalam kontena.
Elemen kimia

**Elemen kimia** nya spesis atom didefinisyen ari penyampau proton iya. Penyampau proton tu dikumbai lumur atom elemen nya. Chunto iya, oksigen ngundan lumur atom 8: tiap atom oksigen bisi 8 proton dalam nukleus. Atom elemen sama tau ngundan lumur neutron ke bebida dalam nukleus sida, dikelala enggau nama isotop. Atom sebengkah elemen ulih diubah nyadi atom elemen bebida dalam reaksyen nuklear, ti ngubah lumur atom dalam atom nya.
Jaku Kirgiz

**Jaku Kirgiz** nya jaku pumpun Turkik ari pampang Kipchak dikena di Asia Tengah. Jaku tu jaku rasmi menua Kirgizstan sereta jaku minoriti signifikan Prefektur Beautonomi Kirgiz Kizilsu di Xinjiang, China sereta Kandang Menua Beautonomi Gorno-Badakhshan di Tajikistan. Bisi tikas saling pereti ti tinggi amat entara jaku Kirgiz, Kazakh, enggau Altai. Dialek jaku Kirgiz dikelala enggau nama dialek Kirgiz Pamiri dikena ba timur laut Afghanistan enggau utara Pakistan. Jaku Kirgiz mega dikena orang dalam raban bansa Kirgiz di Serakup Soviet, Afghanistan, Turki, bagi ari utara Pakistan, enggau Rusia.

Jaku Kirgiz asal iya ditulis ngena urup Göktürk, udah nya diganti berinsur ngena urup Parsi-Arab (dikena nyentuk ngagai 1928 ba USSR, mengkang dikena di China). Entara taun 1928 enggau 1940, urup Latin, Alfabet Unipom Turkik, dikena. Ba taun 1940, piak bekuasa Soviet nganti urup Latin enggau urup Cyril ngagai semua jaku-jaku Turkik di kandang menua dipegai sida. Lebuh Kirgizstan meredeka berindik ari pengererak Serakup Soviet ba taun 1991, perambu deka ngena urup Latin nyadi tebilang. Taja perambu nya bedau digaga, tu mengkang nyadi randau.

## Kereban sanding
Port Dickson

**Port Dickson** (Jaku Melayu Negeri Sembilan: ), tauka suah dikumbai **PD**, nya palan ngelantangka ati ba pantai di Pelilih Menua Port Dickson, Negeri Sembilan, Malaysia. Iya nyadi kandang mengeri kedua pemadu besai di nengeri tu pengudah Seremban, indu nengeri. Administrasyen kandang mengeri Port Dickson dipegai Kaunsil Kandang Mengeri Port Dickson (; MPPD), kelia dikelala enggau nama Lembaga Pengerai Port Dickson () ari 29 Mac 1928 nyentuk ngagai 28 Februari 1950, Lembaga Mengeri Port Dickson () ari 1 Mac 1950 nyentuk ngagai 30 November 1979, lalu nyadi Kaunsil Pelilih Menua Port Dickson () ari 1 Disember 1979 nyentuk ngagai 1 Februari 2002.

Entara pantai-pantai ke bisi ba kandang mengeri tu nyengkaum Teluk Kemang enggau Tanjung Biru.

## Kereban sanding
67 (lumur)

**67** (**enam puluh tujuh** tauka **nam puluh tujuh**) nya lumur asal ti nangkanka 66 lalu sebedau lumur 68. Tu lumur ganjil sereta lumur perdana.
Meme 6-7

**6-7** (disebut "**six seven**" dalam jaku Inggeris; "**enam tujuh**";ditulis mega **67** tauka **6&nbsp;7**) nya siti meme Internet sereta leka jaku slang ti pansut ba taun 2025 di TikTok enggau Instagram Reels, lalu udah nya ngerembai ngagai YouTube Shorts. Tu nadai reti ti tetap.

Frasa tu datai ari lagu "Doot Doot (6 7)" ari Skrilla, ti nyadi tebilang dalam edit video ti bisi pemain bol keranjang profesional, kelebih agi LaMelo Ball, ti dirintaika peninggi 6&nbsp;ft 7&nbsp;in (2.01&nbsp;meter). Meme tu nyadi tebilang agi nengah pemain Overtime Elite Taylen "TK" Kinney ke beulang kali ngena frasa tu. Kena Mac 2025, siku nembiak laki benama Maverick Trevillian dikelala nyadi "67 Kid" pengudah siti video viral nunjukka iya nyerauh leka jaku nya ba siti main bol keranjang seraya mantaika gerak jari ti gagit.

Meme nya, digambarka "ngemedih ati" enggau "berampit", udah dikaitka enggau mayuh bengkah palan berita ngagai fenomena media digital "but untak" ti luas agi dianggap enda bekualiti. Sekeda orang ke meri komen mega meda nya nyadika bukti Rebak Alpha ti majak nambah dalam budaya Internet.

## Kereban sanding
Kominisme

**Kominisme** () nya ideologi politik enggau ekonomi ke alai juluk ati iya deka ngaga gerempung kominis, atur sosioekonomi bepelasarka pengempu begulai chara ngasilka barang, agih, sereta tukar ti ngagihka produk dalam raban rayat bepelasarka guna. Gerempung kominis mai reti nadai reta kediri sereta kelas sosial, lalu pengujung iya nadai ngena duit enggau politi merintah. kominisme nya bagi ari gerak sosialis ti besai agi.

Kominis suah ngiga gaya merintah diri enggau bevoluntia tang enda setuju enggau chara dikena ngereja pengawa tu. Tu ngayanka pemida entara chara sosialis libertarian ti betukuh kominisasyen, spontan berevolusyen, enggau chrat atur diri pengereja pengawa, pia mega chara sosialis autoritarian, vanguardis, tauka chara ti dipejalaika parti deka numbuhka menua sosialis, ti dipelaba deka layu. Parti-parti kominis diterangka nyadi sayap kiba radikal tauka kiba balat.

## Nota


## Kereban sanding
Troye Sivan

**Troye Sivan Mellet** ( ; ada 5 Jun 1995) nya siku penanyi-penulis lagu enggau pelakun Australia. Pengudah bulih populariti nyadi penyanyi ba YouTube enggau ba pekit bakat Australia, Sivan nyain kontrak enggau EMI Australia ba taun 2013 lalu mansutka EP ketiga iya, *[[TRXYE]]* (2014), ke alai bulih lumur lima ba charta ''Billboard'' 200 AS. Single iya, "Happy Little Pill", manggai penuduk 10 pemadu atas dalam charta muzik Australia. Ba taun 2015, iya mansutka EP keempat iya, *[[Wild (EP Troye Sivan)|Wild]]*, ditangkanka enggau album studio debut iya, *[[Blue Neighbourhood]].* Single ari album nya, "Youth", nyadi single keterubah Sivan ke tama penuduk 40 pemadu atas ba charta ''Billboard'' Hot 100, tuchung iya ba lumur 23.

Album studio kedua iya, *[[Bloom (album Troye Sivan)|Bloom]]* (2018), manggai penuduk lima pemadu atas di menua Australia enggau AS. Single ari album nya, "My My My!", nyadi single kedua Sivan ti bulih lumur satu dalam charta Dance Club Songs *[[Billboard (magazine)|Billboard]]*. Ba taun 2020, EP iya *[[In a Dream (EP)|In a Dream]]* udah dikeluarka. Ba taun 2023, iya mansutka album studio ketiga iya, *[[Something to Give Each Other]]*, kena 13 Oktober. Tiga single album nya, "Rush", "Got Me Started", enggau "One of Your Girls", semua manggai penuduk 40 pemadu atas Charta Single UK sereta Charta Single ARIA, seraya kededua "Rush" enggau "One of Your Girls" tama charta *Billboard* Hot 100. Ungkup trek "Rush", Sivan nerima chalun Anugerah Grammy keterubah iya, siti ungkup Rikut Pop Tanda Pemadu Manah lalu siti dalam Video Muzik Pemadu Manah.

Dalam pengawa belakun iya, Sivan mainka karakter Wolverine lebuh biak dalam *[[X-Men Origins: Wolverine]]* (2009) lalu nyadi karakter keterubah dalam trilogi filem *[[Spud (filem)|Spud]]* (2010–2014). Ba taun 2017, iya nyadi penerima pemadu biak Anugerah Stephen F. Kolzak GLAAD. Ba taun 2018, iya nerima chalun Golden Globe ungkup Lagu Asal Pemadu Manah ungkup lagu "Revelation", ari filem *[[Boy Erased]]*, ke alai iya bisi karakter sukung iya. He udah nya belakun dalam filem *[[Three Months]]* (2022) enggau siri HBO *[[The Idol (siri TV)|The Idol]]* (2023). Ba taun 2020, *[[Rolling Stone Australia]]* namaka iya siku ari artis ke pemadu manah sepanjai maya.

## Kereban sanding
Seremban

**Seremban** () nya nengeri dalam Pelilih Menua Seremban sereta indu nengeri Negeri Sembilan di Semenanjung Malaysia. Administrasyen nengeri tu dipejalaika Kaunsil Nengeri Seremban.

Seremban bulih status nengeri iya kena 20 Januari 2020.**** Mungkur pemesai 959&nbsp;km², penyampau tubuh di Seremban sepemayuh 681,541 naka 2020, ngujungka nengeri tu nengeri kesepuluh pemadu besai sereta kelima pemadu mayuh mensia ditangkanka Johor Bahru, Shah Alam, George Town enggau Ipoh. Tu bagi ari kandang menua Kuala Lumpur Besai area, bepalan urung 55 kilometer selatan Kuala Lumpur sereta 37 kilometer selatan indu nengeri administrasyen Putrajaya. Kenyau taun 2015, Seremban udah nyadi mengeri sauh besai Lembak Wawasan Malaysia, zon ekonomi spesyel terubah Negeri Sembilan ti mungkur setengah barat nengeri tu.

## Kereban sanding